Document ID: 31983R0095

Komisijas Regula (EEK) Nr. 95/83
(1983. gada 17. janvāris),
ar ko groza Regulu (EEK) Nr. 3303/82 attiecībā uz konkrētiem koeficientiem, kuri piemērojami piena produktiem, kas pievienoti barības maisījumam
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 12. maija Regulu (EEK) Nr. 974/71 par konkrētiem konjunktūras politikas pasākumiem, kas jāveic lauksaimniecībā sakarā ar dažu dalībvalstu valūtu svārstību īslaicīgu pieaugumu [1], kurā jaunākie grozījumi izdarīti ar Regulu (EEK) Nr. 3439/82 [2] un jo īpaši tās 6. pantu,
tā kā monetārās kompensācijas apjomi, ko ieviesa ar Regulu (EEK) Nr. 974/71, ir noteikti ar Komisijas Regulu (EEK) Nr. 1235/83 [3], kurā jaunākie grozījumi izdarīti ar Regulu (EEK) Nr. 88/82 [4];
tā kā Komisijas Regulā (EEK) Nr. 3303/82 [5] no 1982. gada 20. decembra ir paredzēti jauni koeficienti, kas piemērojami sausajam vājpienam un dzīvnieku barībai, kura satur sauso vājpienu, ko pārdod ar īpašiem noteikumiem, kas izklāstīti Komisijas Regulās (EEK) Nr. 368/77 [6] un (EEK) Nr. 443/77 [7], kurās abās jaunākie grozījumi izdarīti ar Regulu (EEK) Nr. 85/83 [8] sakarā ar ievērojamām izmaiņām sausā vājpiena pārdošanas cenā 1982. gada 3. novembrī; tā kā daļu sausā vājpiena, kas iepirkts līdz minētajam datumam un novietots attālās noliktavās, līdz 1982. gada 20. decembrim nevarēja transportēt;
tā kā tādēļ attiecībā uz šiem daudzumiem būtu jāparedz, ka tirgotāji - ar konkrētiem nosacījumiem un pēc viņu pieprasījuma - var laist pārdošanā produkciju, kam piemēroti iepriekšējie koeficienti;
tā kā šajā regulā paredzētie pasākumi ir saskaņā ar Labības pārvaldības komitejas un Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3303/82 1. pantu papildina ar šādu punktu:
"3. Ja tirgotāji iesniedz pieteikumu, koeficientus 0,30 un 0,53 tomēr turpina piemērot attiecībā uz to produktu daudzumu, par ko sniedz pierādījumus, ka sausais vājpiens ir iepirkts līdz 1982. gada 3. novembrim."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1982. gada 20. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 17. janvārī

Labels: 17
19
6